*****

ΚΑΝΟΝΙΣΜΟΣ (ΕΟΚ) αριθ. 1920/82 ΤΟΥ ΣΥΜΒΟΥΛΙΟΥ

της 13ης Ιουλίου 1982

περί ανοίγματος, κατανομής και τρόπου διαχειρίσεως κοινοτικής δασμολογικής ποσοστώσεως οίνων Verde, της κλάσεως ex 22.05 του Κοινού Δασμολογίου, καταγωγής Πορτογαλίας (1982/83)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,

την πρόταση της Επιτροπής,

Εκτιμώντας:

ότι το άρθρο 9 του συμπληρωματικού πρωτοκόλλου (1) της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Πορτογαλίας (2), όπως συμπληρώθηκε από τον κανονισμό (ΕΟΚ) αριθ. 2370/81 του Συμβουλίου της 27ης Ιουλίου 1981 περί καθορισμού του καθεστώτος που εφαρμόζεται στις συναλλαγές της Ελλάδος με την Πορτογαλία (3), προβλέπει κατά την εισαγωγή εντός της Κοινότητος οίνων Verde της διακρίσεως ex 22.05 Γ Ι α) του Κοινού Δασμολογίου, καταγωγής Πορτογαλίας, μείωση του δασμού κατά 30 % εντός του ορίου μιας ετήσιας κοινοτικής δασμολογικής ποσοστώσεως 5 025 εκατολίτρων· ότι οι οίνοι αυτοί πρέπει να συνοδεύονται από πιστοποιητικό ονομασίας προελεύσεως·

ότι για τους οίνους αυτούς εφαρμόζεται η τιμή αναγωγής « ελεύθερο στα σύνορα»· ότι για να τύχουν οι οίνοι αυτοί της εν λόγω δασμολογικής ποσοστώσεως, πρέπει να τηρηθεί το άρθρο 18 του κανονισμού (ΕΟΚ) αριθ. 337/79 του Συμβουλίου (4), όπως τροποποιήθηκε τελευταία από τον κανονισμό (ΕΟΚ) αριθ. 3577/81 (5)·

ότι πρέπει να διασφαλισθεί ιδίως η ίση και συνεχής πρόσβαση όλων των εισαγωγέων της Κοινότητος στην ποσόστωση αυτή και η χωρίς διακοπή εφαρμογή των δασμών που προβλέπονται για την ποσόστωση αυτή σε όλες τις εισαγωγές των εν λόγω προϊόντων, σε όλα τα Κράτη μέλη, μέχρις εξαντλήσεως της ποσοστώσεως· ότι ένα σύστημα χρησιμοποιήσεως της κοινοτικής δασμολογικής ποσοστώσεως βασιζόμενο σε μια κατανομή μεταξύ των Κρατών μελών φαίνεται ότι ανταποκρίνεται στον κοινοτικό χαρακτήρα της ποσοστώσεως αυτής, σύμφωνα με τις ανωτέρω ορισθείσες αρχές· ότι η κατανομή αυτή, για να αντανακλά κατά τον καλύτερο δυνατό τρόπο την πραγματική εξέλιξη της αγοράς των εν λόγω προϊόντων, πρέπει να γίνεται ανάλογα με τις ανάγκες των Κρατών μελών, υπολογιζόμενες με βάση αφ' ενός τα στατιστικά στοιχεία για τις εισαγωγές των εν λόγω προϊόντων προελεύσεως Πορτογαλίας κατά τη διάρκεια μιας αντιπροσωπευτικής περιόδου αναφοράς και αφ' ετέρου τις οικονομικές προοπτικές για τη συγκεκριμένη περίοδο ποσοστώσεως·

ότι από τα διαθέσιμα στατιστικά στοιχεία της Κοινότητος δεν προκύπτουν πληροφορίες σχετικά με την κατάσταση των οίνων Verde στις αγορές· ότι παρ' ολα αυτά, τα στατιστικά στοιχεία της Πορτογαλίας για τις εξαγωγές των προϊόντων αυτών προς την Κοινότητα κατά τη διάρκεια των τελευταίων ετών είναι δυνατόν να θεωρηθούν ότι αντανακλούν κατά προσέγγιση την κατάσταση των κοινοτικών εισαγωγών· ότι στη βάση αυτή, οι αντίστοιχες εισαγωγές κάθε Κράτους μέλους κατά τα τρία τελευταία έτη αντιπροσωπεύουν, σε σχέση με τις εισαγωγές εντός της Κοινότητος των εν λόγω προϊόντων προελεύσεως Πορτογαλίας, τα ακόλουθα ποσοστά:

1.2.3.4 // // // // // Κράτη μέλη

// 1979 // 1980 // 1981 // // // // // Μπενελούξ // 17 // 20 // 17 // Δανία // 3 // 4 // 4 // Γερμανία // 16 // 14 // 10 // Ελλάς // - // - // - // Γαλλία // 23 // 20 // 19 // Ιρλανδία // 1 // 1 // 1 // Ιταλία // 29 // 25 // 18 // Ηνωμένο Βασίλειο // 11 // 16 // 31 // // // //

ότι λαμβάνοντας υπόψη τα στοιχεία αυτά και τις εκτιμήσεις ορισμένων Κρατών μελών, τα ποσοστά αρχικής συμμετοχής στην ποσότητα ποσοστώσεως είναι δυνατόν να ορισθούν κατά προσέγγιση ως εξής:

- Μπενελούξ: 17,9,

- Δανία: 3,8 ,

- Γερμανία: 13,9,

- Ελλάς: 0,1,

- Γαλλία: 20,2,

- Ιρλανδία: 0,5,

- Ιταλία: 22,6,

- Ηνωμένο Βασίλειο: 21,0·

ότι για να ληφθεί υπόψη η εξελιξη των εισαγωγών των εν λόγω προϊόντων στα διάφορα Κράτη μέλη, το σύνολο της ποσοστώσεως πρέπει να διαιρεθεί σε δύο τμήματα, κατανέμοντας το πρώτο τμήμα μεταξύ των Κρατών μελών, και κρατώντας το δεύτερο τμήμα ως απόθεμα προοριζόμενο να καλύψει τις μετέπειτα ανάγκες των Κρατών μελών που εξάντλησαν το αρχικό τους μερίδιο· ότι για να δοθεί στους εισαγωγείς κάθε Κράτους μέλους μια κάποια ασφάλεια, ενδείκνυται να ορισθεί το πρώτο τμήμα της κοινοτικής ποσοστώσεως σε επίπεδο που στη συγκεκριμένη περίπτωση, θα μπορούσε να είναι το 74 % της ποσότητας της ποσοστώσεως·

ότι τα αρχικά μερίδια των Κρατών μελών πιθανόν να εξαντληθούν σχετικά γρήγορα· ότι για να ληφθεί υπόψη το γεγονός αυτό, και για να αποφευχθεί κάθε διακοπή, θα πρέπει κάθε Κράτος μέλος που χρησιμοποίησε σχεδόν στο σύνολό του το αρχικό του μερίδιο να προβαίνει σε ανάληψη ενός συμπληρωματικού μεριδίου από το απόθεμα· ότι η ανάληψη αυτή θα πρέπει να γίνεται από κάθε Κράτος μέλος όταν καθένα από τα συμπληρωματικά μερίδιά του έχει χρησιμοποιηθεί σχεδόν στο σύνολό του, και μάλιστα όσες φορές το επιτρέπει το απόθεμα· ότι τα αρχικά και συμπληρωματικά μερίδια πρέπει να ισχύουν μέχρι το τέλος της περιόδου ποσοστώσεως· ότι ο τρόπος αυτός διαχειρίσεως απαιτεί μια στενή συνεργασία μεταξύ Κρατών μελών και Επιτροπής, η οποία πρέπει ιδίως να παρακολουθεί το ρυθμό εξαντλήσεως της ποσότητας ποσοστώσεως και να πληροφορεί σχετικά τα Κράτη μέλη·

ότι αν σε μια συγκεκριμένη ημερομηνία της περιόδου ποσοστώσεως υπάρχει ένα σημαντικό υπόλοιπο του αρχικού μεριδίου στο ένα ή στο άλλο Κράτος μέλος, είναι απαραίτητο το Κράτος μέλος αυτό να επιστρέφει ένα σημαντικό ποσοστό στο απόθεμα, έτσι ώστε να αποφεύγεται ένα μέρος της κοινοτικής δασμολογικής ποσοστώσεως να μένει αχρησιμοποίητο σ' ενα Κράτος μέλος ενώ θα μπορούσε να χρησιμοποιηθεί σε άλλα·

ότι επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και εκπροσωπούνται από την οικονομική ένωση Μπενελούξ, κάθε ενέργεια σχετική με τη διαχείριση των μεριδίων που έχουν χορηγηθεί στην οικονομική αυτή ένωση μπορεί να διεξάγεται από ένα των μελών της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από την 1η Ιουλίου 1982 και μέχρι τις 30 Ιουνίου 1983, ο δασμός του Κοινού Δασμολογίου για τους οίνους Verde, που παρουσιάζονται στην Κοινότητα των Εννέα σε δοχεία περιεκτικότητας 2 λίτρων ή λιγότερο, της διακρίσεως ex 22.05 Γ Ι α), καταγωγής Πορτογαλίας, μειώνεται σε 10,1 ECU ανά εκατόλιτρο, εντός των ορίων κοινοτικής δασμολογικής ποσοστώσεως 5 025 εκατολίτρων.

Εντός των ορίων αυτής της δασμολογικής ποσοστώσεως, η Ελλάς εφαρμόζει δασμούς υπολογιζόμενους σύμφωνα με τις σχετικές διατάξεις της πράξεως προσχωρήσεως του 1979 καθώς και του κανονισμού (ΕΟΚ) αριθ. 2370/81.

2. Η υπαγωγή των οίνων Verde στο καθεστώς της δασμολογικής ποσοστώσεως που αναφέρεται στην παράγραφο 1 εξαρτάται από την προσκόμιση πιστοποιητικού ονομασίας προελεύσεως σύμφωνου προς το υπόδειγμα του παραρτήματος και θεωρημένου από τις τελωνειακές αρχές της Πορτογαλίας. Το πιστοποιητικό αυτό πρέπει να πληροί τους ορους των διατάξεων του άρθρου 2 παράγραφοι 2 έως 4 του κανονισμού (ΕΟΚ) αριθ. 1120/75 (1).

3. Οι εν λόγω οίνοι υπόκεινται στον καθορισμό τιμής αναγωγής « ελεύθερο στα σύνορα».

Για να απολαύουν οι εν λόγω οίνοι της δασμολογικής αυτής ποσοστώσεως, πρέπει να τηρηθεί το άρθρο 18 του κανονισμού (ΕΟΚ) αριθ. 337/79.

Άρθρο 2

1. Η δασμολογική ποσόστωση του άρθρου 1 διαιρείται σε δύο τμήματα.

2. Ένα πρώτο τμήμα της ποσοστώσεως κατανέμεται μεταξύ των Κρατών μελών· τα μερίδια πού, με την επιφύλαξη του άρθρου 5, ισχύουν μέχρι τις 30 Ιουνίου 1983 ανέρχονται στις ακόλουθες ποσότητες:

- Μπενελούξ: 680 εκατόλιτρα,

- Δανία: 140 εκατόλιτρα,

- Γερμανία: 530 εκατόλιτρα,

- Ελλάς: 5 εκατόλιτρα,

- Γαλλία: 770 εκατόλιτρα,

- Ιρλανδία: 20 εκατόλιτρα,

- Ιταλία: 860 εκατόλιτρα,

- Ηνωμένο Βασίλειο: 800 εκατόλιτρα.

3. Το δεύτερο τμήμα της ποσοστώσεως, ήτοι 1 220 εκατόλιτρα, συνιστά το απόθεμα.

Άρθρο 3

1. Αν το αρχικό μερίδιο Κράτους μέλους, όπως έχει ορισθεί στο άρθρο 2 παράγραφος 2, ή το ίδιο μερίδιο ελαττωμένο κατά το τμήμα που επιστράφηκε στο απόθεμα κατ' εφαρμογή του άρθρου 5, έχει χρησιμοποιηθεί μέχρι 90 % ή περισσότερο, το εν λόγω Κράτος μέλος προβαίνει αμελλητί, με κοινοποίηση στην Επιτροπή, στην ανάληψη, κατά το μέτρο που το ύψος του αποθέματος το επιτρέπει, ενός δεύτερου μεριδίου ίσου με 10 % του αρχικού μεριδίου, στρογγυλοποιουμένου ενδεχομένως στην επόμενη ανώτερη μονάδα.

2. Αν μετά την εξάντληση του αρχικού μεριδίου, το δεύτερο μερίδιο που έχει αναληφθεί από ένα Κράτος μέλος έχει χρησιμοποιηθεί μέχρι 90 % ή περισσότερο, το εν λόγω Κράτος μέλος προβαίνει, τηρουμένων των όρων της παραγράφου 1, στην ανάληψη ενός τρίτου μεριδίου ίσου με 5 % του αρχικού μεριδίου, στρογγυλοποιημένου ενδεχομένως στην επόμενη ανώτερη μονάδα.

3. Αν μετά την εξάντληση του αρχικού μεριδίου, το τρίτο μερίδιο που έχει αναληφθεί από ένα Κράτος μέλος χρησιμοποιήθηκε μέχρι 90 % ή περισσότερο, το εν λόγω Κράτος μέλος προβαίνει, σύμφωνα με τους όρους της παραγράφου 1, στην ανάληψη ενός τέταρτου μεριδίου ίσου με το τρίτο.

Η διαδικασία αυτή εφαρμόζεται μέχρις εξαντλήσεως του αποθέματος.

4. Κατά παρέκκλιση των παραγράφων 1, 2 και 3, κάθε Κράτος μέλος δύναται να προβεί στην ανάληψη μεριδίων κατώτερων από το ορισθέντα στις παραγράφους αυτές, αν ευλόγως κρίνεται ότι αυτά κινδυνεύουν να μην εξαντληθούν. Πληροφορεί την Επιτροπή για τους λόγους που το ώθησαν στην εφαρμογή της παρούσας παραγράφου.

Άρθρο 4

Τα συμπληρωματικά μερίδια που έχουν αναληφθεί κατ' εφαρμογή του άρθρου 3 ισχύουν μέχρι τις 30 Ιουνίου 1983.

Άρθρο 5

Τα Κράτη μέλη επιστρέφουν στο απόθεμα, το αργότερο μέχρι την 1η Απριλίου 1983, το αχρησιμοποίητο τμήμα του αρχικού τους μεριδίου που στις 15 Μαρτίου 1983 υπερβαίνει το 20 % της αρχικής ποσότητας. Δύνανται να επιστρέψουν μια ποσότητα πιο σημαντική, αν ευλόγως εκτιμάται ότι η ποσότητα αυτή κινδυνεύει να μη χρησιμοποιηθεί.

Κάθε Κράτος μέλος ανακοινώνει στην Επιτροπή, το αργότερο μέχρι την 1η Απριλίου 1983, το σύνολο των εισαγωγών των εν λόγω προϊόντων που πραγματοποιήθηκαν μέχρι και τις 15 Μαρτίου 1983, και καταλογίσθηκαν στην κοινοτική ποσόστωση, καθώς καί, ενδεχομένως, το τμήμα του αρχικού του μεριδίου που επιστρέφει στο απόθεμα.

Άρθρο 6

Η Επιτροπή τηρεί λογαριασμό των μεριδίων που αναλαμβάνονται από τα Κράτη μέλη, σύμφωνα με τα άρθρα 2 και 3, και πληροφορεί καθένα από αυτά, αμέσως μετά τη λήψη των κοινοποιήσεων, για το ρυθμό εξαντλήσεως του αποθέματος.

Πληροφορεί τα Κράτη μέλη, το αργότερο μέχρι τις 5 Απριλίου 1983, για το ύψος του αποθέματος μετά τις επιστροφές που πραγματοποιήθηκαν κατ' εφαρμογή του άρθρου 5.

Μεριμνά ώστε η ανάληψη που εξαντλεί το απόθεμα να περιορίζεται μέχρι το διαθέσιμο υπόλοιπο, και για το σκοπό αυτόν κάνει γνωστό το ύψος του υπολοίπου αυτού στο Κράτος μέλος που προβαίνει στην τελευταία αυτή ανάληψη.

Άρθρο 7

1. Τα Κράτη μέλη θεσπίζουν κάθε αναγκαία διάταξη ώστε το άνοιγμα των συμπληρωματικών μεριδίων που ανέλαβαν κατ' εφαρμογή του άρθρου 3 να επιτρέπει τον χωρίς διακοπή καταλογισμό της κοινοτικής ποσοστώσεως στα συνολικά τους μερίδια.

2. Κάθε Κράτος μέλος εγγυάται στους εισαγωγείς των εν λόγω προϊόντων τους εγκατεστημένους στην επικράτειά του την ελεύθερη πρόσβαση στα μερίδια που του έχουν χορηγηθεί.

3. Ο βαθμός εξαντλήσεως των μεριδίων των Κρατών μελών διαπιστώνεται με βάση τις εισαγωγές των εν λόγω προϊόντων που παρουσιάζονται στο τελωνείο συνοδευόμενα με διασάφηση.

Άρθρο 8

Τα Κράτη μέλη πληροφορούν την Επιτροπή, μετά από αίτησή της, για τις εισαγωγές των εν λόγω προϊόντων που καταλόγισαν πράγματι στα μερίδιά τους.

Άρθρο 9

Τα Κράτη μέλη και η Επιτροπή συνεργάζονται στενά για την τήρηση του παρόντος κανονισμού.

Άρθρο 10

Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1982. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλες, στις 13 Ιουλίου 1982.

Για το Συμβούλιο

Ο Πρόεδρος

P. NIELSON

(1) ΕΕ αριθ. L 348 της 31. 12. 1979, σ. 44.

(2) ΕΕ αριθ. L 301 της 31. 12. 1972, σ. 165.

(3) ΕΕ αριθ. L 236 της 21. 8. 1981, σ. 1.

(4) ΕΕ αριθ. L 54 της 5. 3. 1979, σ. 1.

(5) ΕΕ αριθ. L 359 της 15. 12. 1981, σ. 1.

(1) ΕΕ αριθ. L 111 της 30. 4. 1975, σ. 19.